Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 108/13/2202	Galanta, 4.4.2013
EEČ : 2-17-102-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec maloletého syna XXXXX, nar, XXXXX, trvale bytom XXXXX XXXXX je zaviazaný XXXXX súdu v Galante, pod. č. konania XXXXX zo dňa 09. 10. 2008, ktorý nadobudol právoplatnosť dňa 27. 10. 2008, prispievať na výživu maloletého syna mesačne sumou vo výške 49,79 Eur, počnúc dňom právoplatnosti tohto rozhodnutiam pričom výživné je splatné vždy do 15-teho dňa toho ktorého mesiaca vopred k rukám matky maloletého syna XXXXX, si svoju vyživovaciu povinnosť všade tam, kde sa zdržiaval riadne neplnil od mesiaca jún 2012 do mesiaca marec 2013 vrátane, mu vznikol dlh na výživnom vo výške 497,90 Eur,

lebo zanikla trestnosť činu

Odôvodnenie:
Poverený príslušník Obvodného oddelenia PZ v Šoporni uznesením č. XXXXX zo dňa 7.2.2013 začal v zmysle § 199 odsek 1 Trestného poriadku trestné stíhanie a súčasne vzniesol obvinenie pre trestný čin uvedený vo výrokovej časti tohto uznesenia.
	
	Obvinený XXXXXvo svojej výpovedi uviedol, že je pravdou, že na svojhosyna XXXXX neplatil výživné od júna 2012 tak, ako mu to je kladené za vinu uznesením o vznesení obvinenia. Dodatočne uhradil zameškané výživné dňa 19.2.2013 vo výške 390,-Eur. 

	Svedkyňa - poškodená XXXXX svojej výpovedi potvrdila riadne neplnenie výživného obvineným, a to od júna roku 2012. Výživné obvinený v celom rozsahu uhradil splátkami v mesiaci február 2013 vo výške 390 Eur vo výške po 60Eur, a v mesiaci marec vo výške 47,97 Eur. Z výsluchu poškodenej vyplynulo, že v čase neplnenia si vyživovacej povinnosti zo strany obvineného,jej maloletý syn netrpel hmotnou núdzou.

	Okrem vlastného priznania obvineného a výpovede poškodenej je trestná činnosť obvinenému preukázaná aj zadováženými listinnými dôkazmi (rozsudok Okresného súdu Galanta, č. k.XXXXX,rodný list, potvrdenie o návšteve školy, poštové poukážky.

	Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

	Objektom trestného činu zanedbania povinnej výživy je nárok na výživu pokiaľ je založený na ustanoveniach zákona o rodine, teda priamo z neho vyplýva. 

	Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti. 

	Z vyšetrovacieho spisu je zrejmé, že v uvedenom prípade došlo k naplneniu ustanovenia § 86 písm. a) Tr. zákona, podľa ktorého trestnosť trestného činu zanedbania povinnej výživy podľa § 207 Tr. zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Vykonaným dokazovaním bolo zistené                      a preukázané, že obvinený uhradil dlh na výživnom, pričom dočasné neplnenie vyživovacej povinnosti nemalo na jeho syna XXXXX nepriaznivé následky. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
	
	Pretože trestnosť činu s poukazom na ustanovenie § 86 písmeno a/ Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Helena Bartošová
prokurátorka